મહેસાણામાં સોમવારના દિવસ દરમિયાન આકાશ વાદળોથી છવાયેલુ રહેવા પામ્યું હતું અને રાત્રીના અંદાજીત ૧ થી 3 વાગ્યાના સુમારે વરસાદ શરુ થયો હતો અને મહેસાણામાં શહેર તેમજ કેટલાક વિસ્તારમાં વરસાદ પડ્યો હતો જેમાં મહેસાણામાં ૪૮ મી.મી વરરસાદ પડયો હતો.જેને લઇ શહેર કેટલાક વિસ્તારોમાં પાણીનાં ખાબોચીયા ભરાયાં હતા. બેચરાજીમાં 3૧ મી.મી, કડીમાં ૫ મી.મી, ખેરાલુમાં ૧૮ મી.મી, વડનગરમાં ૨૫ મી.મી, વિસનગરમાં 3૮ મી.મી, સતલાસણમાં ૬ મી.મી, ઊંઝામાં 3૭ મી.મી , જોટાણામાં ૨ મી.મી વરસાદ પડયો હોવાનું મહેસાણા ડિઝાસ્ટર કચેરી ખાતે 3 જુલાઇ ૨૦૧૮ રોજ સવારના સાત વાગ્યા સુધી નોધાયો છે. જિલ્લામાં અત્યાર સુધીમાં ૪૬૪ મી.મી વરસાદ નોંધાવા પામ્યો છે. જો કે ઊંઝા પણ ગાજવીજ સાથે વહેલી સવારે દોઢ ઇંચ વરસાદ ખાબકયો હતો. જેથી નિચાણવાળા વિસ્તારમાં પાણી ભરાયાં હતા. જયારે નવજીવણ હાઇસ્કુલ પાસે આવેલી સાંઇધારા બંગ્લોઝના મકાન નંબર ૯ ની અગાશી પર વીજળી પડતા અગાશીને નુકશાન થયુ હતું. મકાનમાં રહેતા શ્વેતાબેન મનોજભાઇ પંસારી (અગ્રવાલ)ના ઘરમાં રહેલા પંખા, ફીજ, એલઇડી ટીવી સહિતના વીજ ઉપકરણોને નુકશાન પહોચ્યું હતું. તેમજ ટીવી, સેટઅપ બોક્સ સહિતના વિજ ઉપકરણો નુકશાન પહોચ્યું હતું.